NoeFlandre/osm-polygon-wikidata-only huggingface dataset:
Jordbrugets UddannelsesCenter Århus

Jordbrugets UddannelsesCenter Århus (JU Århus) er en erhvervsskole, der udbyder en bred vifte af uddannelser og kurser inden for det grønne område – landbrug, gartneri, skovbrug og blomsterbinderi. JU Århus består af to afdelinger syd for Aarhus. Skolen administreres fra afdelingen i Beder, der ligger ved landevejen mod Odder, cirka 13 km syd for Aarhus. I Beder udbydes uddannelserne anlægsgartner, gartner, skov- og naturtekniker (grundforløb) samt blomsterbinder og en række forskellige kurser. Skolelandbruget Bredballegård, afdelingen i Mårslet, udbyder landmandsuddannelsen, det særlige studenterforløb Trin S, grundforløbet til dyrepasser og hestemanager, samt hele uddannelsen til jordbrugsmaskinfører. JU Århus er resultatet af en fusion den 1. januar 2008 mellem to af jordbrugets ældre uddannelsessteder: Vejlby Landbrugsskole og DCJ (Dansk Center for Jordbrugsuddannelse). Skolen har dog rødder helt tilbage til 1889, hvor Beder Havebrugsskole (senere kendt som Beder Gartnerskole) tog imod de første fire elever. Malling Landbrugsskole, som også har været en del af skolen og nu er lukket, startede samme år. Referencer Eksterne henvisninger Jordbrugets UddannelsesCenter Århus websted
Aarhus Educational Centre for Agriculture

Aarhus Educational Centre for Agriculture (Danish: Jordbrugets UddannelsesCenter Århus) is a school of secondary education in Aarhus, Denmark. The school functions as an economically independent institution subordinated to the Ministry of Science, Innovation and Higher Education and offers vocational training in farming, gardening, forestry, zoo keeping, floristry and agricultural management. The school is spread out over 4 locations in Beder, Malling, Vejlby and Bredballegård. Beder is home to the gardening, floristry and forestry and nature technician programmes. Bredballegård is home to the zoo keeping, farming and agricultural vehicle licensing programmes. Vejlby is home to the agricultural management programme and Malling is home to the horse training and riding programmes. History The beginnings of the school can be traced back to 1889 when Beder Horticultural School had its first 4 participants on a gardening course while Malling Agrucultural School opened a few miles to the south. In 1921 Vejlby Agricultural School opened and started buying land tracts in the surrounding areas. In 1959 Beder Horticultural School had grown in size and changed its name to Beder School of Gardening. In 1985 a farm, Bredballegård , with 25 hectares of land in Mårslet is rebuilt as a school for elementary training in the agricultural sciences and for agricultural vehicle licences. In 1987 Beder School of Gardening took over the elementary training in the agricultural sciences from Aarhus Tech and rents Bredballegård in order to continue in the same facilities. Malling Agrucultural School in 1991 begund a partnership with the Danish Riding Association to educate trainers and riders at Vilhelmsborg. In 1997 the Beder School of Gardening, Malling Agrucultural School and Vejlby Landbrugsskole enters a partnership which leads to a fusion of Beder School of Gardening and Malling Agricultural School in 1999 to the institution Danish Center for Agricultural Education. In 2008 Vejlby Agricultural School and Danish Center for Agricultural Education merged to form the current Aarhus Educational Centre for Agriculture. References External links Business Academy Aarhus Profile on the Education Guide website of the Danish Ministry of Science, Innovation and Higher Education
Jordløse Kirke

Jordløse Kirke er kirken for Jordløse Sogn og ligger midt i landsbyen Jordløse ved landevej 329 på Sydvestfyn i Region Syddanmark. Jordløse kirke er bygget omkring år 1200. Den blev helgenviet til Skt. Jost – en helgen, der led martyrdøden i Rom i år 165. Sct. Jost forbindes med helbredende kræfter, og mange er valfartet til Jordløse i middelalderen. Kirken har sengotiske hvælvinger og tårn af munkesten, og den ene af klokkerne er fra 1467. Ejerskabet til kirken efter reformationen er lidt usikkert, men det er herskaberne på godset Søbo, der er begravet i krypten under alteret. Angiveligt blev Jordløse kirketiende i 1678 solgt til Sophie Bille, der sammen med sin mand Mogens Rosenkrantz på de tidspunkt ejede Søbo og Damsbo godser. Damsbo gods, Jordløse kirke og byens bøndergods overgik i 1760 til stamhuset Hvedholm, senere grevskabet Brahesminde. I 1909 overtog menighedsrådet ansvaret for Jordløse Kirke. Jordløse præstegård, der ligger over for kirken, er firlænget, har bindingsværk og stråtag. Den nedbrændte og blev genopført i 1735. I 1981 nedbrændte præstegården igen, hvorpå den blev genopført i samme skikkelse i 1982-83. Eksterne kilder og henvisninger Jordløse Kirke Arkiveret 31. januar 2011 hos Wayback Machine hos nordenskirker.dk Jordløse Kirke hos KortTilKirken.dk Kirkens beskrivelse hos Trap: Kongeriget Danmark, 3. udg., 2. bind, s. 501/502
Juellinge (Stevns)

For alternative betydninger, se Juellinge. (Se også artikler, som begynder med Juellinge) Juellinge (tidligere Valdbygaard) er en hovedgård 2 km øst for Karise på den sjællandske halvø Stevns. Den er kendt tilbage fra 1387, hvor blev skiftet efter Jakob Olufsen Lunge. I 1671 overtog baron og gehejmeråd Jens Juel gården, som han året efter fik ophøjet til baroni ved navn Juellinge; I 1721 blev baroniet mageskiftet til Halsted Kloster i Halsted Sogn Lollands Nørre Herred . Juellinge på Stevns er senere kommet under grevskabet Bregentved, og i dag hører den under Holmegaard Gods og er på 354 hektar Gården har tidligere været omgivet af voldgrave. Den fredede hovedbygning fra 1675 er et enlænget barokhus med mansardtag, beklædt med granitkvadre. Gården hører til Hellested Sogn, Stevns Kommune. Referencer Eksterne henvisninger Gårdens hjemmeside Arkiveret 8. juli 2007 hos Wayback Machine J.P. Trap: Danmark, 4. udg. 1921
Juelsberg

Juelsberg var krongods til 1669, da det blev købt af Claus Rasch, som kaldte sin nye ejendom for Raschenberg. Navnet Juelsberg er fra 1797. Gården ligger i Aunslev Sogn, Vindinge Herred, Nyborg Kommune. Hovedbygningen er opført i 1771-1786 ved Georg Dietrich Tschierske og Georg Erdman Rosenberg. Der var herregårdsovernatning i en sidefløj til hovedbygningen på Juelsberg til april 2017. Juelsberg Gods er på 901 hektar med Strandskov. Ejere af Juelsberg (før 1669) Kronen (1669-1705) Claus Rasch (1705-1709) Anne Margrethe Lorentsdatter gift (1) Rasch (2) Ulfeldt (1709-1723) Erik Flemming Ulfeldt (1723-1728) Hans Adolph von Ahlefeldt (1728-1744) Christian von der Maase (1744-1764) Jens Dreyer (1764-1769) Anna Elisabeth Hamann gift Dreyer (1769-1771) Peder Saxesen / Hans Jensen Bredahl / Jens Thaulow (1771-1776) Gregers Christian Juel (1776-1803) Amalie Christiane Raben gift (1) Juel (2) Juel (1803-1847) Knud Frederik Juel (1847-1857) Hans Rudolph Juel (1857-1875) Hans Juel (1875-1908) Knud Frederik Juel (1908-1923) Hans Rudolf Juel (1923-1963) Gregers Juel (1963-1999) Erik Knud Juel (1999-) Gregers Christian Juel Eksterne henvisninger Juelsberg Slot
Juelsminde Kirke

Juelsminde Kirke, Juelsminde Sogn, Bjerre Herred i det tidligere Vejle Amt. Kirken blev opført i årene 1911-12 og indviet 8. juni 1913. Den blev tegnet af arkitekten Johannes Magdahl Nielsen. Den er udformet som en korskirke i gotisk stil med kamtakkede gavle på korsarmene og et tregavlet kor. Det vestvendte firkantede tårn har pyramidetag. Den fremstår med hvidkalkede mure og rødt tegltag. I det indre er den overhvælvet. Inventaret er udført i skønvirkestil. Døbefonten i klæbersten er udført af stenhuggerfirmaet Hans & Jørgen Larsen. Altertavlen har et alterbillede med korsfæstelsen, udført af P.A. Schou. Prædikestolen, stolestaderne og korstolene er udførte i udskåren egetræ. I de sydvendte vinduer er der glasmalerier udført af kunstneren, baron Arild Rosenkrantz. Opførelsen af kirken og præsteboligen blev bekostet af godsejer Einar Viggo Schou til Palsgård. Opførelsessummen var på cirka 80.000 kr. Han blev selv begravet på kirkegården ved sin død 1925. Kirken blev opført som en annekskirke, et såkaldt kaldskapellani, under Klakring Kirke i Klakring Sogn. I 1925 omdannedes dette til et residerende kapellani, hvor kapellanen (hjælpepræsten) havde fast bolig ved kirken. Først i 1979 blev Juelsminde Sogn udskilt fra Klakring Sogn. Kirken blev restaureret 2007. Eksterne kilder og henvisninger Trap Danmark, 4. udgave, 7. bind s. 545. København 1926. Juelsminde Kirke hos KortTilKirken.dk Juelsminde Kirke i bogværket Danmarks Kirker (udg. af Nationalmuseet)
Jugendhuset

Jugendhuset på Lundvej 39 i Varde er en herskabsvilla i Jugendstil, der var moderne omkring 1900, og der findes kun få tilbage i Danmark. Huset blev opført i 1901 af arkitekten C.H. Clausen fra Esbjerg, og er udsmykket med tidstypiske detaljer såsom buede vindskeder og bindingsværk samt malede dekorationer på døre og vinduer. I en årrække hørte det til Varde Museum, hvor man kunne se Otto Frello-samlingen og samlingen af keramik fra keramikfabrikken P. Ipsens Enke. Jugendhuset blev i starten af 2008 sat til salg for 2,5 mio. kr, og samlingerne flyttet til den gamle Sct. Jacobi Skole der ligger ved Torvet i Varde. Jugendhuset er pr. 1. januar 2010 solgt til erhvervsmæssigt brug, og rummer nu en lægepraksis ejet af Charlotte Bøving. I 2015 blev der bygget en model af huset, som en del af Minibyen i Varde. Historie Der lå oprindeligt et par mindre bygninger på stedet. Det var bolig for jernbanefunktionærer. Disse huse blev i 1901 sammenbygget til en herskabsvilla i Jugendstil. Bygherren sagfører Chr. Oldager blev inspireret under en tur til Sydtyskland. Arkitekten var C.H. Clausen fra Esbjerg. Referencer Eksterne henvisninger Jugendhuset.dk
Julianeholm

Julianeholm er en herregård beliggende i Vivild Sogn i Norddjurs Kommune på Norddjursland. Julianeholm er udskilt i 1796 fra middelalderborgen Hevringholm, der nu er fortsat som en selvstændig herregård. I dag har Julianeholm og Hevringholm igen samme ejer Julianeholm er på 205 hektar Ejere af Julianeholm (1796-1813) Peter Severin Fønss (1813-1818) Jens Lassen Faurschou (1818-1823) Jens Worre (1823-1825) A. Hviid / Jens Lassen Faurschou (1825-1827) Jens Lassen Faurschou (1827-1838) Jørgen Mørch Secher (1838-1853) Peter Christoffer de Neergaard (1853-1860) N. Friis (1860-1880) Adolf Friis (1880-1900) Mariane Jessen gift Friis (1900-1939) N. C. A. Jessen-Friis (1939-1957) A. Grue (1957-1970) Enke Fru Grue (1970-1984) Kaj Friis Grue (1984-) Benny Kirkebække Christensen / Lisbeth Høyer Eksterne henvisninger Rougsø-Sønderhald herreds lokalhistoriske arkiv om Hevringholm Arkiveret 15. marts 2007 hos Wayback Machine
Julianelyst

Julianelyst er en hovedgård som er udstykket fra Urup i 1791. Gården ligger i Østbirk Sogn i Horsens Kommune. Hovedbygningen er opført i 1792-1793 og ombygget i 1880. Julianelyst Gods er på 419 hektar med Urup Landbrug og Amstrup Fem bygninger i herregårdskomplekset har siden 1924 været fredet. Ejere af Julianelyst (1787-1797) Ulrich Christian von Schmidten (1797-1828) Ove Henrik baron Juel-Rysensteen (1828-1840) Niels Poulsen Glud (1840) Birgitte Mariane Birch gift Strange (1840-1880) Niels Byschou Strange (1880-1905) Niels Juel Lund (1905-1916) Peter Andreas Lund (1916) Jørgen Marcussen / Jakob Jensen (1916-1922) Niels A. Høgdall (1922-1926) Carl Steenbach (1926-1927) Niels A. Høgdall (1927-1947) Poul Hansen / Vagn-Aage Hansen (1947) A. Yde Bruun (1947-1977) Jørgen Terkelsen Koed-Jørgensen (1977-2010) Johan Koed-Jørgensen (2010-2010) Agnete Kirk Thinggaard / Claus Thinggaard (2010-) Julianelyst Aps Referencer Eksterne henvisninger Dansk Center for Herregårdsforskning: Julianelyst Arkiveret 11. august 2016 hos Wayback Machine, hentet 19. juli 2016 Trap Danmark: Østbirk sogn, Voer herred, Skanderborg amt, Jylland.
Junget

Junget ligger i Midtjylland og er en meget lille landsby i det nordøstlige Salling. Junget er en del af Junget Sogn. Landsbyen er bygget op omkring den gamle herregård Jungetgård. Junget ligger i Skive Kommune og hører til Region Midtjylland. Tidligere var der en brugsforening i byen, denne lukkede dog for en del år siden. Landsbyens beboere startede foreningen Junget Udviklingsselskab, som købte bygningerne. I dag udlejes de til en af de frie Kvik Spar-købmænd. Den lille landsby har endvidere en campingplads. Eksterne henvisninger Junget Strandcamping Arkiveret 6. september 2007 hos Wayback Machine Nordsalling nyt fra Junget Grættrup Thorum Junget Musikfestival
Jungetgård

Jungetgaard en en gammel herregård i Junget Sogn, Nørre Herred i Salling. Indtil 2006 lå den i Viborg Amt. Den fredede hovedbygning ligger nær Limfjorden på et firkantet voldsted, delvis omgivet af voldgrave, er en sengotisk vinkelbygning, der er opført fra 1548 af Herman Skeel. Det oprindelige anlæg, der er bygget af munkesten på kampestenssokkel, bestod af to fløje mod syd og øst og en spærremur mod vest med spor efter en vægtergang. Den bedst bevarede bygningsdel er sydfløjen i ét højt stokværk over en fladloftet kælder. Den har kamtakkede gavle mod vest og øst, og vestgavlen er bedst bevaret med vandrette rundstave og fladrundbuede loftsglugger. Kun ydermurene har været opført i fuld mur med nu forsvundne karnapper, mens der ind mod gården har været bindingsværksmur med højstolper og tagknægte, nu kun delvis bevaret. Med anvendelse af spærremuren mod vest er der senere, vist i 1700-tallet bygget en vest fløj. Jungetgaard tilhørte fra den sene middelalder slægten Skeel. En af de tidligst kendte ejere er Albert Andersen Skeel til Hegnet (død ca. 1500) der omkring 1470 måtte afstå en gård i Junget til Peder Mogensen Glob (Due) til Toftum. I 1513 ejedes den af Lars Albertsen Skeel og kom i 1538 ved arv til hans bror Anders Skeel til Hegnet, der før sin død overdrog den til sønnen, kongelig rentemester for Christian 3. og landsdommer, Herman Skeel. Herman Skeel, der var uddannet på forskellige universiteter, døde i 1555 og ved hans død blev gården overtaget af sønnen Albert Skeel. Albert Skeel var åbenbart en ilter person, idet han i 1609 blev henrettet for krænkelse af tingfreden. Han havde stukket en person ned ved en retssag i Viborg. Efter en del arvestridigheder fik muligvis alle hans tre døtre Karen, Kirsten og Ingeborg del i Jungetgaard. Karen Skeel var gift med Bendix Rantzau, som betegnedes som uvederhæftig og af kongen fik forbud mod at afhænde noget af hustruens gods. Efter hendes død måtte han i 1610 aflægge regnskab for alle hendes ejendele og vel afstå Jungetgård. Kirsten Skeel blev i 1621 gift med Peder Bille til Lindved, der i 1624 betegnede Jungetgård som sin. Ingeborg Skeel var gift 2. gang med Palle Rodsteen til Lundsgård, der i 1624 betegnedes som »en af de sidste lodsejere i Junget«. Derefter har ejerne af Jungetgaard været: Mogens Kaas (Sparre-Kaas) til Tidemandsholm, 1634 Hans Bille 1672 Steen Bille (og ved hans død enken Mette Sehested) o. 1726 konferensråd, stiftamtmand Jørgen Bille 1736 grev Schack Vittinghof Holck til Vrå (sigersøn til Jørgen Bille) 1750 kommerceråd Laurids Hviid 1766 hofjunker Holger Sehested 1768 borgmester Johannes Bornemann i Viborg (død i 1780) 1781 Anders Mortensen Qvistgaard (død i 1806) 1806 Mette Lauridsdatter Ring (Qvistgaards enke) 1837 Morten Qvistgaard (død i 1863), Laurentse Qvistgaard(død i 1864) og Pernille Marie Qvistgaard (død i 1876) 1880 partikulier A. Gjedde (de tre ovennævnte søskendes svoger) 1894 forpagter A. Olesen 1907 Elis Bay 1909 Et konsortium købte gården for 150.000 kr. til udstykning. 1909 Hovedparcellen (22 hektar)købtes af J. P. Pedersen 1947 R.Pedersen
Jungshovedgaard

Jungshovedgaard er en gammel gård, som nævnes første gang i 1364 og er nu en avlsgård under Nysø Gods. Gården ligger i Jungshoved Sogn i Vordingborg Kommune. Jungshovedgaard er på 166 hektar Ejere af Jungshovedgaard (1364-1665) Kronen (1665-1671) Christoffer Parsberg (1671-1708) Prins Jørgen (1708-1714) Dronning Anne af England (1714-1761) Kronen (1761-1785) Henrik Adam Brockenhuus (1785-1795) Niels Lunde Reiersen (1795-1801) Peter Thestrup (1801-1826) Holger Stampe (1826-1876) Henrik Stampe (1876-1892) Rigmor Stampe Bendix / Henrik Stampe (1892-1904) Holger Christian Frederik Stampe-Charisius (1904-1925) Henrik Stampe (1925-1934) Slægten Stampe (1934-1960) Birgitte Caroline Marouche Henriksdatter Stampe gift Holst (1960-) Peter Stampe Holst Kilder J. P. Trap: Danmark 5.udgave, Kraks Landbrug
Juulskov

Juulskov er en gammel gård. Den nævnes første gang i 1365 og ligger 6 km vest for Nyborg i Kullerup Sogn, Vindinge Herred, Nyborg Kommune. Hovedbygningen er opført i 1590 ved Domenicus Badiaz, ombygget i 1797 og igen efter en brand 1862. Juulskov Gods er på 187 hektar. Ejere af Juulskov (1365-1385) Niels Madsen (1385-1472) Forskellige ejere (1472-1481) Morten Skinkel Tinhuus (1481-1500) Margrethe Henriksdatter Friis gift Tinhuus (1500-1518) Laurids Mortensen Skinkel (1518-1532) Otte Lauridsen Skinkel (1532) Rigborg Lauridsdatter Skinkel gift Lindenov (1532-1568) Hans Johansen Lindenov (1568) Hilleborg Hansdatter Lindenov gift (1) Kaas (2) Speil (1568-1584) Emmike Kaas (1584-1586) Hilleborg Hansdatter Lindenov gift (1) Kaas (2) Speil (1586-1599) Hans Speil (1599-1602) Hilleborg Hansdatter Lindenov gift (1) Kaas (2) Speil (1602-1642) Hans Johansen Lindenov (1642) Helvig Hansdatter Lindenov gift Urne (1642-1661) Sivert Knudsen Urne (1661-1705) Knud Sivertsen Urne (1705-1712) Sivert Sivertsen Urne (1712-1726) Knud Sivertsen Urne (1726-1744) Frederik Sechmann (1744-1751) Johan Kallager (1751-1760) Dorthea Egløf gift Kallager (1760-1789) Frederik Bagger (1789-1796) Laurids Lindegaard (1796-1803) Eskild Lindegaard (1803-1804) Adam Frederik greve Trampe (1804-1805) Søren Hillerup (1805-1811) Niels Henrik Haugsted (1811-1852) Hans Peder Langkilde (1852-1863) Bodil Egeløkke gift Langkilde (1863-1918) Hans Peder Egeløkke Langkilde (1918-1926) Hans Benedict greve Ahlefeldt-Laurvig (1926-1947) Julius Valdemar Noël (1947-2007) Gerda Juliusdatter Noël gift Clemmensen / Birgit Bodil Juliusdatter Noël gift Willadsen (2007-) Ole Clemmensen / Erik Willadsen
Jyllinge Kirke

Jyllinge Kirke er en kirke i Jyllinge, Jyllinge Sogn i den tidligere Gundsø Kommune, nu Roskilde Kommune. Den fungerer endvidere som vejkirke. Kirken er beliggende lige øst for Bygaden og dermed i udkanten af den oprindelige bebyggelse, men hævet over denne på en bakke med udsigt over Roskilde Fjord og Eskilsø. Den ældste del af kirkegården, der er udvidet mod øst, er indhegnet af en ældre, formentlig senmiddelalderlig kampestensmur. I det nordvestlige hjørne er der en låge med fals på indersiden og tidligere tillige en bue. I vest er indgangen gennem en moderne port. Historie Under middelalderen hørte kirken under Æbelholt Kloster, som frem til omkring 1175 lå på Eskilsø, og den munk eller præst, der var bestyrer af klosterets ladegård på Eskilsø, var også den, som forrettede gudstjenesten i kirken. Under reformationen blev kirken inddraget, men kom efterfølgende til at høre under Roskildegård. Gundsømagle Kirke fungerede som annekskirke til Jyllinge Kirke, og i 1687 blev de sammen overdraget fra kronen til generalfiskal Jørgen Landorph, samt justits- og kancelliråd Vilhelm Mule. De to kirker delte siden ejere og hørte senere begge under Hejnstrupgård i Gundsømagle Sogn. Kirken overgik til selveje 10. september 1920. Sagnet om lindormen er også knyttet til Jyllinge Kirke. Eksterne kilder og henvisninger Jyllinge Kirke hos KortTilKirken.dk Jyllinge Kirke i bogværket Danmarks Kirker (udg. af Nationalmuseet)
Jyllinge Lystbådehavn

Jyllinge Lystbådehavn er en lystbådehavn beliggende i Jyllinge, ud til Roskilde Fjord, er den største af 3 havne i byen. Der er 400 bådpladser, havnekontor, Restaurant Jyllinge Marina og desuden har Jyllinge Sejlklub deres klubhus placeret på havnearealet. Indtil 31. januar 2011 havde det nu lukkede Elmar's Boat Supply også til huse på området Havnen er medlem af frihavnsordningen, hvorved gæstesejlere fra andre medlemshavne kan besøge hinandens havne i op til tre døgn uden afgift. Jyllinge Lystbådehavn drives som et andelsselskab med begrænset ansvar. Eksterne henvisninger Jyllinge Lystbådehavns officielle hjemmeside på jyllingehavn.dk.
Jysk Automobilmuseum

Jysk Automobilmuseum var et automobilmuseum, der fra 1967 til 2024 fandtes i Gjern, nordøst for Silkeborg. Museet udstillede 140 forskellige biler, motorcykler, opskårne tekniske dele, benzinstandere og emaljeskilte, der alle stammer fra perioden fra 1900 til 1987. Museets biler og motorcykler viste et bredt udsnit af den danske bilkulturhistorie. Samlingen er blevet opkøbt og flyttes til et motormuseum på havnen i Skagen. Referencer Eksterne henvisninger Jysk Automobilmuseums egen hjemmeside Arkiveret 1. april 2007 hos Wayback Machine
Jystrup Kirke

Jystrup Kirke er beliggende i Jystrup ved Ringsted. Kirkens ældste romanske del er fra ca. 1250. Det nuværende gotiske kor og tårn er bygget tæt på år 1500, mens våbenhuset antagelig er bygget en del år før. De seneste kalkmalerier, som er malet af Elmelundemesteren omkring år 1500, blev først fremdraget i 1970. Kirken har to fine klokker begge fra senmiddelalderen. Kirkens nær- og fjernomgivelser Kirken ligger højt og meget synligt i landskabet og der er væsentlige kik til denne fra vest, syd, sydøst og nordøst. Eksterne kilder og henvisninger Jystrup Kirke hos KortTilKirken.dk Jystrup Kirke i bogværket Danmarks Kirker (udg. af Nationalmuseet)
Jystrup Sø

Jystrup Sø ligger umiddelbart nord for Jystrup By i i Ringsted Kommune og er omgivet af grønne områder, marker og skov. Søen hedder på ældre kort "Gadesø" som også er et udtryk for dens nære beliggenhed til Jystrup, hvor den stadig fungerer som gadekær. Den tilhørte Skjoldenæsholm indtil under 2. verdenskrig, hvor godset skænkede den til bredejerne. I vinterperioder bliver den brugt som skøjtebane.
Jægersborg Hegn

Jægersborg Hegn er en traditionel løvskov, domineret af bøg. Skoven, der er på ca. 550 ha, dækker området fra Nærum i vest, Øresundskysten i øst og Bøllemose i nord. Mod syd ligger Jægersborg Dyrehave, som Jægersborg Hegn var en del af indtil 1832. Inden denne udskillelse lå dyrehavehegnet længere mod nord og en stor del af området lignede den nuværende dyrehave, men i 1830-40'erne blev området tilplantet med bøg og eg. Dog har området stadig et levn fra tidligere tider, idet der rundt om skoven er placeret flere porthuse, ligesom det er tilfældet med Dyrehaven. Naturpakken 2016 medførte i 2018 at der blev udpeget 259 hektar urørt løvskov og 249 ha anden biodiversitetsskov Jægersborg Hegn, Jægersborg Dyrehave, Ordrup Krat og Ravneholmene. Eksterne kilder/henvisninger Jægersborg Hegn, Skov- og Naturstyrelsen, Vandreture i Statsskovene nr. 49.
Jægersborg Kaserne

Jægersborg Kaserne, som beligger i den københavnske forstad Gentofte, var indtil 29. juni 2009 uddannelsessted for Forsvarets Sundhedstjeneste. Historie På stedet, hvor Jægersborg Kaserne ligger, lå Jægersborg Slot, der indtil 1688 hed Ibstrup Slot. Slottet var opført i perioden 1609-20 af Christian IV og blev nedrevet i 1761. Lauritz de Thurah udformede i perioden 1734-38 "Jægergården", som er de oprindeligt gule og nu fredede bygninger. I 1717 blev der indrettet kaserne på en del af slottet, og siden har flere danske, militære enheder haft kvarter her. Eksempelvis havde livgarden garnison her i perioderne 1909-14 og 1920-43. Senest har forsvarets sundhedstjeneste haft hjemsted her. Under Operation Safari, den 29. august 1943, angreb tyske tropper kasernen og dræbte en ubevæbnet brandvagt, Garder Lars Johannes Bødtcher Larsen. Der hænger i dag en mindeplade på kasernens østlige fløj, ud mod vejen. Kasernen kom i 1962 til at hedde Forsvarets Lægekorps Skole, da den moderne del af kasernen blev opført. I 1974 skiftede skolen navn til Forsvarets Sanitetsskole. I 2010 blev kasernen solgt. Den vestlige, fredede del af kasernen, blev købt af Ejendomsselskabet Norden og den nyere del af Gentofte Kommune. Eksterne henvisninger Nyt fra Forsvaret Kilder